SIKU SITAWAI SAHAU MAISHANI 

Ilikuwa alasiri tulipokuwa tunatoka shuleni. Mimi na somo zangu ,Neema na Mariamu.Tulikuwa na furaha ribo ribo kwa kuwa tulikuwa tumefaulu katika mtihani wetu tulikuwa tumeufanya siki iliyopita. Tulipiga milundi hadi nyumbani. Mariamu alibeta kona na kwenda kushoto kwa njia huko kwao. Kila mtu alienda kwao na tukaagana kwa heri. 

Nilipofika nyumbani, nilipata mama na baba yangu kwenye sebule. “Shikamoo mama?” Niliuliza. “Marahaba mwanangu!” Mama alinijibu kwa furaha. Nilichukua mfuko wangu na kuupeleka kwenye chumba changu cha kulala kisha nikazivua sare zangu. Nikarudi sebuleni kumwona mama na baba.  “Baba, leo nina taarifa nzuri kweli kweli,” nilimwambia baba. “Nini hilo mwanangu?” Baba aliniuliza. “Leo tumepewa matokeo yetu ya mtihani tulioufanya wiki iliyopita na nimefaulu na kufuzu kwenda darasa nyingine,” nilimdokezea baba. 

Kwa furaha, baba alisimama na kunikumbatia huku akiwa amjawa na furaha. “Lazima tusherehekee leo hii,” baba alisema. Mama alilichukua kikapu chake. Mama alichukua akiba alizokuwa amehifadhi kwenye sanduku. “Mamu, njoo twende!” Mama aliniita. Tulienda sokoni na mama huku tumemwacha baba nyumbani. Tuliandamana na mama sako kwa bako hadi kwenye stendi ya magari. Kwa kweli, kulikuwa na msongamano wa magari. Kulikuwa na magari ya kila nui yaliyokuwa yakiimba nyimbo tofauti tofauti si za injili, si za mapenzi, si za bango na zinginezo. Ghafla bila simile, niliangalia kushoto nikakosa mama yangu. Kujaribu kuitana lakini sikufua dafu. Nikaamua kuulizia kwa manamba waliokuwa hapo karibu. Kwa bahati mzuri, nikapatana na manamba mmoja aliyekuwa ni kanawamba anamfahamu mama yangu.  “Nimemwona akiingia kwa lile gari ambalo limeondoka sasa hivi, lakini usijali, ingia kwa hili nitakufikisha kwa mama yako,” manamba yule alinieleza. Kwa kuwa nilikuwa na hofu niliingia bila hata maswali mengi. 

Gari likang’oa nanga na kuanza mwendo. Nilikuwa nimeketi na ghulamu mmoja ambaye alikuwa anakula matawi yaliyotambulika kama miraa. Mdomo wake ulikuwa umejaa huku unatafuna bila kusimama. Nilivumilia tu, kwa kuwa mvumilivu hula mbivu. Baada ya muda mfupi hivi, tulifika kwa majumba ambayo yulikuwa hawajumalizwa kujengwa. Gari likasimama na kila mtu aliyekuwepo ndani ya gari lile alijitoma nje. Nilibaki nimeketi kwa kuwa sikukuwa najua nilikokuwepo. 

“Msichana njoo,” manamba yule aliniita. Nikashuka na kisha gari likaondoka. “Soko iko wapi?” Niliuliza manamba yule. “Wewe nifuate nikuoneshe mahali ilipo,” alisema.  Mimi naye sako kwa bako tuliandamana hadi sokoni. Nilifika sokoni salama salimini.  Kuangulia kushoto, manamba yule alikuwa hayupo tena. Nilishindwa nianzia wapi. Sikujua niendako wala nitokako. 

Niliamua kupiga doria kwenye soko lile. Wauzaji waliuza bidhaa za kila aina si papai si mapera si machungwa si karakara, yani waliuza matunda ya kila aina. Nilipoangalia upande mwingine niliona mavazi ya jinsia zote. Yalikuwa yanapendeza, ningelikuwa na pesa ningeyanunua yote. Nilitembea kila kona ya soko lakini sikumuona mama yangu. 

Nilipokuwa ninatembea, niligongana na binti mmoja aliyekuwa mrembo. Alikuwa amevalia rinda lililomvaa, alikuwa na ushanga shingoni nazo bangili zilikuwa zimejaa mkononi. Alikuwa amevalia vipuli masikioni na kishaufu puani. Alikuwa anapendeza kweli kweli. Alivalia viatu vya juu vilivyo kuwa vya rangi ya nyekundu.  Alikuwa amesukwa nywele za singa.  

Alinisalimu, kisha akaniuliza “kuna shida yeyote msichana?” Kwa kuwa nilikuwa nimepotea nilimweleza kila kitu. “Usijali, mimi nitakusaidia. Nimesaidia wasichana wengi sana hata wewe nitakusaidia,” alinieleza. Alinieleza nimfuate, nami nikawa bendera ifuatayo upepo. Tuliingia katika  jengo fulani na kupatana na maghulamu wawili. Walinishika na kunikimba macho na gunia nyeusi usoni. 

Mamawee !! Nilirushwa na kuanguka ukutani.Nilijaribu kuzungumza lanini sauti nyororo kutoka upande wangu wa kushoto ikasema, “nyamaza, hakuna kitu utakacho kifanya.” Nilimeza mate machungu na kunyama huku wasiwasi umenisonga kichwani. Wazo baada ya nyingine zilikuwa zinazunguka kichwani mwangu ungedhani ulikuwa uwanja wa riadha. Baada ya muda mrefu, tulibebwa hobela hobela na kutupwa kwenye lori lilokuwa likiguruma. Nilipiga mayowe lakini bidii zangu hazikufua dafu. Nilisikia gari likianza kunguruma na nikasikia binti yule akisema, “lazima uwafikishe kwenye ufuo wa bahari hindi, la siyo sivyo utaliona cha mtema kuni na utajua kilichomtoa kanga manyoya. 

Baada ya majibizano hayo baina ya dereva na binti yule nilisikia mlango ukifungwa kwa hasira na gari kuanza mwendo. Tuluiafiri kwa muda mrefu sana. “Wewe unaitwa nani?” moja ya sauti ikauliza. “Mimi natumbulika kama Mamu, na wewe?” Nikamuuliza. Akanijibu, “naitwa Amani.” Naye mwingine akasema, “naitwa Ri..Ri..Ri..zi..ki.” Kwa kuwa Riziki alikuwa kigugumizi, hakupenda kuzungumza sana. Alikuwa mnyamavu. Amani alinieleza alivyojipata pale naye Riziki alijitahidi na kutueleza alivyojipata pale. 

Tulipiga gumzo hadi tukawasili. Tulipofika, tulibwagwa kando ya maji huku tunasikia sauti za meli. Sote tukaangua kilio.Tukafunuliwa zile gunia zilizokuwa usoni mwetu. Kutazama nilikokuwa, ghafla viungo vyangu vya mwil velilegea na kuacha kufanya kazi. Nilizimiz papo hapo.

Baada ya muda usiyokuwa mrefu, nilijifahamu na kufungua macho na kuangalia kushoto, maji, kulia,  maji, kumbe nilikuwa tayari niko kwenye meli. Nilianza kulia huku naumia mikononi mwangu kwa kuwa nilikuwa nimefungwa na minyororo kwenye mikono. Nililia kiasi cha kusima changu cha machozi kunikauka. Kulikuwa na binti mkubwa kuliko sisi ksote. Ghulamu mmoja alimchukuwa na kumpeleka katika chumba kidogo kilichokuwa ndani ya meli. Tuliskia mayowe kutoka ndani humo ishara kuwa alikuwa anamnajisi. 

Amani alinieleza kuwa hiyo haikuwai mara ya kwanza au ya pili, gimba hilo la mtu lilikuwa limezoea kumnajisi Stela alipokuwa anataka wakati wowote. Nilimwonea mbawazi Stelah hadi machozi yakanitoka. Safari iliendelea kwa siku mbili mfululizo bila chochote kutilia kinywani. 

Tulipofika katikati ya bahari, binti yule alijitokeza. Sikujua alikotokea. Alikuwa amevalia nguo nyeupe pepepe ungedhani ni malaika. Nifika tu na kuangua kicheko. Ghafla, bahari ikanza kuzunguka kanakwamba ilikuwa inafunguka.  Mara tu, binti yule akaanza kuzungumza lugha ambayo hatukuelewa. 

Ghafla wakamchukua Stelah, maskini kiumbe cha Mungu kilitiliwa kisu katikati ya shingo. Tukitazama, tuliliona shingo la stelah na mwili ukiwa umetenganishwa.  Kwa maisha yangu sikuwai ona mwanadamu akiuwawa. Hapo ndipo nilipokuja kugundua kuwa walikuwa wanatoa kafara. Walimchukua Riziki bila hata huruma wala utu. Riziki na kigugumizi chake alijaribu kutamka aghalabu neno lakini wapi, alichomwa kisu kifuani na kisha kukatwa shingo. 

Mimi na Amani tulisalia na wengine kadhaa. Walichukuwa mmoja baada ya mwingine hadi tukabaki mimi, Aming na Dangote. Dangote alichukuliwa ili kutolewa kafara lakini alijaribu kupishana na kubishana na magimba wale lakini walimpa konde moja tu akaaga papo hapo. Alifanyiwa matambiko kisha akatupwa kwenye bahari nayo bahari ikammeza. 

Amani akachukulia, naye akanishika mkono kwa nguvu akanieleza. “mimi nimepitia shida nyingi tangu nilivyokamatwa na hawa watu, mimi naona heri kifo kuliko mateso niliyoyapitia na hawa watu.” Ghulamu mmoja alimvuta kwa nguvu na kumbeba hobela hobela hadi kwenye jukwa la kufanyia kafara.  Alifanyiwa kile ambacho wenzake walichofanyiwa. Alikatwa kichwa huku macho yake yakidondoka machozi, michirizi michirizi.  

Wakati wangu ulikuwa umewadia sasa. Nilinyenyekea na kusogelea mbele ili wafanye watakavyo kwa kuwa nilijua kwenye mchongoma hujitia kileleni. Ghafla, binti yule alinisogelea na kuchukua kisu ili alitie kwenye shingo langu. Nilifumba macho na kupiga sala kimya kimya. Binti yule alichukua na kwa nguvu akanukumia kisu shingoni na ghafla nikaamuka. Mama alikuwa ananita niende shuleni, kulikuwa kumekucha. 

Nilipunga hewa haraka haraka huku mama yangu alikuwa hapo ananiamsha niende shuleni. Kumbe nilikuwa ninaota. Nilimweleza mama kili nilichokiota, mama akaniangalia na kutabasamu. Niliamka, nikaoga kwa maji naye mama alikuwa ameniandalia staftahi (chai ya kahawia kwa viazi mbatata) nilikunya na kwenda shuleni. Nilikimbia shuleni ili kuelezea Neema na Mariamu kuhusu ndoto yangu ya ajabu. 

Question: Mvumilivu hula nini?
Answer: Mbivu